माइती नेपालका कर्मचारीहरूले धेरै सोधीखोजी गरेपछि थाहा भो– उनी काठमाडौंको नयाँ बसपार्क (गोंगबु) क्षेत्रको होटलमा काम गर्थिन्। अविवाहित उनी त्यही होटलमा काम गर्ने क्रममा गर्भवती भएकी रहिछन् । उनलाई बच्चा जन्माउन माइती नेपालमै पठाइनुको रहस्य पछि उनी आफैंले खोलिन्– ’बच्चा जन्माएपछि दुई लाख दिने भन्ने कुरा भएको थियो।’ माइती नेपालकी वरिष्ठ कानून अधिकृत उमा तामाङका भनाइमा, ‘नयाँ बसपार्क वरपरका होटलमा उनी यौन व्यवसाय गर्थिन्। ग्राहकसँगको शारीरिक सम्पर्कबाट गर्भवती भएर असजिलो अवस्थामा पुगेपछि गौशाला प्रहरीले माइती नेपालमा ल्याइदिएको थियो।’
